Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: valamint a 21/1993. (IV. 2.) AB határozatra, amely az
Paragraph Index: 942

1. A Kbt. 24. § (4) bekezdésének és a 2. § (3) bekezdésének bemutatott rendelkezései szerint a helyi önkormányzatnak joga van arra, hogy az éves költségvetési törvényben meghatározott közbeszerzés körébe tartozó értékhatár 2001/115. szám alatti beszerzésekre egyszerűsített eljárásrendet állapítson meg. A Kbt. 24. § (4) bekezdése az említett eljárásrend megalkotását önkormányzati rendeleti formához kötötte. A XVI. kerületi önkormányzat e felhatalmazás alapján — az Ör.-ben — alkotott szabályozást a közbeszerzési értékhatár alatti értékű beszerzésekre vonatkozóan. (Az Ör. I—IV. fejezete a közbeszerzésekre vonatkozóan általános rendelkezéseket tartalmaz, az Ör. V. fejezete a közbeszerzési értékhatár alatti beszerzések eljárási szabályait, a VI. fejezet pedig a szabadkézzel történő intézményi beszerzés feltételeit állapítja meg.) Az Ör. vizsgált rendelkezései — így a 3. § (3) bekezdése, a 8. § (1) bekezdés f) pontja és a 24. §-a — összevetéséből kitűnik, hogy a képviselő-testület a közbeszerzési értékhatár alatti beszerzéseknél alkalmazhatja az általános szabályokat, az egyszerűsített eljárást, valamint minősített többséggel, név szerinti szavazással dönthet az egyszerűsített eljárás mellőzéséről is, a döntés sürgőssége esetén. Az Ör. eljárás alá vont előírásai tehát szabad mérlegelési lehetőséget adtak a képviselő-testületnek arra, hogy határozati formában válasszon az Ör.-ben szabályozott eljárások közül, vagy mellőzze az Ör. alkalmazását.

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes